Mezlicit! Nehéz sorsú társukon segítenek a gyõri sportolók - 100.000-nél zárult a licit
Az Audi-ETO játékosai által aláírt mezekkel és saját világbajnoki pólójával segítene – több társával közösen – barátján Hegedûs István, a gyõri vb-aranyérmes fekvenyomó.
A licit lezárult.  Mindenkinek köszönjük a téteket! A végsõ összeg:

100.000 forint

Hegedûs István többnyire akkor kerül a hírekbe, ha fekvenyomóként ér el eredményeket. Ezúttal azonban más ügyben kereste fel lapunkat az egyik gyõri konditeremben dolgozó erõsember, aki idén világ- és magyar bajnokságot is nyert.
„Szomorú történet ez, egyik idejáró fiatalember a nyáron elveszítette édesanyját. Mivel édesapja pár éve elhunyt, testvére, rokona nincs, így teljesen egyedül maradt abban a házban, melyet anyukájával közösen fizetett.
A fiatalember a Széchenyi-egyetemre jár, informatikusnak készül, s amennyire tudom, az iskola hozzájárult, hogy csak vizsgákra járjon be, ugyanis muszáj volt állást vállalnia.
Mi itt több társunkkal úgy döntöttünk, valamilyen formában mindenképpen segítünk neki. Régóta nagy szurkolója vagyok az Audi-ETO nõi kézilabdacsapatának, s még korábbról volt egy mindenki által aláírt szurkolói mezem. Emellett pedig sikerült kapcsolatba lépnünk a csapat beállósával, Heidi Lökével, aki szintén az ügy mellé állt, s aláíratott egy másik mezt a jelenlegi keret tagjaival. Ehhez pluszban én felajánlom azt a pólót, melyben világbajnokságot nyertem, s ezeket együttesen árverésre bocsátjuk. Bízom benne, összejön egy komolyabb összeg, hogy ezzel is segítsük a nagyon nehéz helyzetbe került barátunkat" – mondta Hegedûs István.

Bõvült a felajánlott ereklyék száma
Hegedûs István szervezésében két dedikált Audi-ETO-mez és a világbajnok fekvenyomó „aranyérmes" pólója lehet azé, aki szeptember 30-ig a legtöbbet kínálja az ereklyékért, mely a napokban bõvült.
Nagy Gábor evezõs ugyanis felajánlotta azt a trikót, melyet a korábbi világbajnok Haller Ákos és Petõ Tibor dedikált neki még évekkel ezelõtt.

Így lehet licitálni

Licitálni – név és telefonszám megadásával – az online@kisalfold.hu e-mail címen lehet. A levél tárgya mezlicit legyen. Az induló összeg 20.000 forint, s emelni minimum 5000 forintonként lehet.
Az állás a kisalfold.hu-n, a cikk elején követhetõ nyomon.
sport Gyõr Audi-ETO jótékonyság